**KÉTKERÉKEN, SZÍNESEN!**

**KREATÍV ALKOTÓPÁLYÁZAT**

**KAZINCBARCIKAI LAKÓÉPÜLETRE TARTÓS ALKOTÁS TERVEZÉSÉRE**

**2020.**

Kazincbarcika Város Önkormányzata megbízásából a Barcika Art Kommunikációs, Kulturális és Sport Szolgáltató Kft., valamint a Tour de Hongrie főszervezője, a Vuelta Sportiroda pályázatot hirdet Kazincbarcikán található lakóépületre festhető tartós, kreatív alkotás tervezésére. Kazincbarcikán és térségében 2013-ban elindult egy új térségi imázs felépítése. A Kolorcity Kazincbarcika koncepció újszerűséget, kreativitást, kísérletező szellemet és a városban meglévő értékek újraértelmezését foglalja magában. Ehhez az elképzeléshez illeszkedve 2013 és 2019 között közel negyven kazincbarcikai lakó- és középület egy-egy homlokzata újult meg kreatív alkotások elhelyezésével.

**A program Kazincbarcika Város Önkormányzatának támogatásával valósul meg.**

**JELENTKEZÉS**

A pályázat nyilvános, amelyre

1.) művészeti vagy művészetközvetítési területen felsőfokú tanulmányokat folytató főiskolai vagy egyetemi hallgatók, vagy

2.) művészeti vagy művészetközvetítési területen szerzett vagy ezekkel egyenértékű, a bolognai rendszer előtt kiállított felsőfokú oklevéllel, vagy

3.) legalább 5 éves dokumentált képző-, ipar- vagy építőművészeti tevékenységgel rendelkezők vagy

4.) felsőfokú, designeri, grafikai területen tanuló hallgatók, illetve oklevéllel rendelkezők jelentkezhetnek.

Jelentkezni elektronikus úton, a kitöltött pályázati adatlap és a hozzá tartozó mellékletek csatolásával lehet a **paintedwall@kolorcity.hu** e-mail címen.

**A pályázati adatlap és a pályamunka beküldési határideje: 2020. augusztus 20. (csütörtök) 22.00 óra.**

A pályázat jelentkezési feltételeit igazolandó a pályázati adatlaphoz másolatban (jpg vagy pdf formátumban) csatolni szükséges:

1. hallgatói jogviszony esetén három hónapnál nem régebbi iskolalátogatási igazolást;
2. ha van, oklevélmásolatot;
3. aktív képző-, ipar- vagy építőművészeti tevékenységet igazoló dokumentumokat pl. tagsági igazolvány(ok) másolata, saját honlap, Facebook-oldal elérhetősége, újságcikkek, linkek.

**PÁLYÁZATI KÖVETELMÉNYEK**

A pályaművekkel szemben elvárás, hogy illeszkedjenek a Kolorcity-koncepcióhoz, és a város életében kiemelt szerepet betöltő témához, a kerékpározáshoz.

A pályaművek esetében a forgalmat akadályozó megoldások nem támogatottak, ugyanakkor előny, ha használják az épület adottságait, a tereptárgyakat, az épület környezetét. A pályaműveknek nem kell a homlokzat teljes felületét elfoglalniuk. A pályázatra kizárólag csak új, saját, máshol még nem látható alkotásokkal lehet jelentkezni.

A jelentkezéssel a pályázók egyúttal elismerik, hogy a pályaművek saját szellemi termékeik! Esetleges szerzői jogvita esetén minden felelősség a pályázót terheli. A pályázat beadásával a pályázó nyilatkozik, hogy elfogadja a Barcika Art Kft. adatvédelmi és adatbiztonsági szabályzatát, amely a [www.barcikaart.hu](http://www.barcikaart.hu) oldalon található. A cég a személyes adatokat kizárólag a pályázat kapcsán felmerülő adminisztrációs tevékenységhez használja fel, a pályázat lezárását követően a szabályzat szerint megsemmisíti.

**Tervezett falfelület:**

Kazincbarcika, Csokonai u. 20.

A falfelület mérete: kb. 340 m2 (11,48 x 30,47 m)

A megvalósításhoz, a kiválasztott pályamű tekintetében a lakóközösség hozzájárulása is szükséges az elkészült kreatív tervek alapján**.**

**A PÁLYAMŰVEK BENYÚJTÁSI FORMÁJA**

A pályázóknak be kell nyújtaniuk:

* a megadott homlokzatra szánt pályaművet eredeti és A/4-es méretben, méretarányosan lekicsinyítve, kézzel rajzolt, festett vagy számítógépes programmal szerkesztett verzióban,
* a kitöltött és aláírt pályázati adatlapot és a fentebb megjelölt bizonyítványt vagy hallgatói jogviszonyt igazoló dokumentumot szkennelve.

A pályaművekről szakmai zsűri dönt. A pályaműveket a zsűri több szempont szerint pontozza. A pályázat és a pályamunka megvalósítása egymástól független is lehet a zsűri döntése alapján. (Nem biztos, hogy a nyertes pályamunka kerül fel az adott felületre.)

**A bírálat főbb szempontjai:**

* Kolorcity-koncepcióhoz való illeszkedés,
* a kerékpározás kreatív megjelenítése,
* kreativitás,
* kompozíciós elvek és részletmegoldások,
* kivitelezhetőség.

**Eredményhirdetés: 2020. augusztus 22.**

A pályázati eredmény a [www.kolorcity.hu](http://www.kolorcity.hu) és a www.tdh.hu honlapon lesz közzétéve.

A pályázat letölthető dokumentumai megtalálhatóak a www.kolorcity.hu és a [www.tdh.hu](http://www.tdh.hu) weboldalon.

A falfestmény kivitelezésének várható időpontja: augusztus 31.(az időjárás függvényében és a lakóközösség engedélye alapján).

**DÍJAZÁS**

**A zsűri által legjobbnak ítélt pályamunka: nettó 500.000 Forint**

A pályadíj átadásával a pályázat kiírója, a Barcika Art Kft. a díjazásban részesült pályamunka egészére és részleteire egyaránt korlátlan felhasználói jogokat szerez, ugyanakkor a díjazott pályaművek kivitelezésére garanciát nem vállal! További információ: paintedwall@kolorcity.hu

**JELENTKEZÉSI LAP**

Név:
Cím:
Telefonszám:
E-mail:
Születési hely, idő:

Felsőfokú oklevelét kiállító intézmény neve (ha releváns)
oklevél sorszáma:
oklevél száma:
oklevélben található végzettség megnevezése:
oklevél kiállításának dátuma:

/Több oklevél esetén a legmagasabb iskolai végzettséget igazoló dokumentum adatait írja be./

Főiskolai, egyetemi hallgató esetén intézmény neve (ha releváns):
kar:
tagozat:
szak:
évfolyam:
Képző-, ipar- vagy építőművészeti tevékenység fontosabb állomásainak (pl. kiállítások, díjak, publikációk, tagságok) rövid felsorolása:

**Pályaművet nyújt be az alábbi homlokzatra: Kazincbarcika, Csokonai u. 20.**

A jelentkező aláírásával hozzájárul személyes adatainak kezeléséhez, melyet a Barcika Art Kft. az adatvédelmi és adatbiztonsági szabályzata alapján végez. (www.barcikaart.hu)

Dátum:

Aláírás